৬ দিনের রিমান্ড  মাহবুব আলম লাবলু  জামায়াতে ইসলামীর আমির মতিউর রহমান নিজামী, সেক্রেটারি জেনারেল আলী আহসান মোহাম্মদ মুজাহিদ ও নায়েবে আমির দেলাওয়ার হোসাইন সাঈদী শিগগিরই মুক্তি পাচ্ছেন না। ধর্মীয় অনুভূতিতে আঘাত হানার মামলায় গতকাল তারা জামিন পেলেও যুদ্ধাপরাধ,  রাষ্ট্রদ্রোহ, হত্যা, গাড়ি-বাড়িতে অগি্নসংযোগের মতো গুরুতর অপরাধ সংক্রান্ত মামলার জালে তাদের আটকে ফেলা হচ্ছে। গতকাল বুধবার ৫টি মামলায় জিজ্ঞাসাবাদের জন্য তাদের প্রত্যেককে ১৬ দিন করে রিমান্ড মঞ্জুর করেছেন আদালত। তাদের আরও একাধিক মামলায় গ্রেফতার দেখানোর প্রস্তুতি নিচ্ছে পুলিশ। গতকাল তাদের ঢাকা কেন্দ্রীয় কারাগারে প্রেরণ করা হয়েছে। এসব মামলায় জিজ্ঞাসাবাদের জন্য পর্যায়ক্রমে তাদের রিমান্ডে নেওয়া হবে। এ মামলাগুলোর তদন্ত ও আসামিদের জিজ্ঞাসাবাদের মধ্য দিয়েই শুরু হচ্ছে যুদ্ধাপরাধীদের বিচার প্রক্রিয়ার গ্রাউন্ড ওয়ার্ক।  যুদ্ধাপরাধীদের দেশ ত্যাগের ব্যাপারেও নতুন করে বিমানবন্দরে আরোপ করা হয়েছে কড়াকড়ি।  বিস্তারিত »